ועדת הכספים, כנסת 24, פרוטוקול מספר 306, 2022-06-22 09:00

ולדימיר בליאק: בוקר טוב.

ולדימיר בליאק: אני פותח את ישיבת ועדת הכספים.

ולדימיר בליאק: אני רוצה לומר שהייתה לנו שנה נהדרת עם הרבה מאוד הצלחות, רפורמות וצעדים משמעותיים לטובת כלכלת ישראל, כמובן בהובלת יושב ראש הוועדה וכל חברי הקואליציה שעבדנו באמת כצוות בצורה נהדרת ועוד יהיה לי זמן להודות לכם על כך.

ולדימיר בליאק: אני דווקא רוצה לדבר היום על חברי האופוזיציה.

ולדימיר בליאק: היו כאן שלושה חברים שלמרות החרם נכנסו לוועדה ועשו עבודה נהדרת נכחו בכל הדיונים והשפיעו.

ולדימיר בליאק: אני מדבר על חבר הכנסת ינון אזולאי, חבר הכנסת משה גפני וחבר הכנסת אופיר כץ.

ולדימיר בליאק: גם אם לא הסכמנו פה ושם, בדרך כלל לא הסכמנו, אני לא יכול שלא להעריך את המסירות שלכם והנאמנות שלכם.

ולדימיר בליאק: בעיקר אני חושב שהוכחנו כאן שאפשר אחרת.

ולדימיר בליאק: אפשר לעבוד ביחד ולכבד זה את זה.

ולדימיר בליאק: קודם כל, אנחנו ממשיכים לעבוד גם בתקופת פגרת הבחירות אבל גם אחרי, אני מקווה שנחזור לכך ונמשיך לפעול ביחד למען אזרחי ישראל.

ינון אזולאי: תודה רבה לך אדוני היושב בראש הישיבה, ולדימיר.

ינון אזולאי: אני מסכים איתך שהיו כאן ויכוחים, ויכוחים סוערים בין קואליציה לאופוזיציה אבל ידענו גם להגיע להבנות.

ינון אזולאי: אגב, לגבי החרם, זה לא שעשינו משהו שלא הוסכם.

ולדימיר בליאק: זה החידוד שלך.

ינון אזולאי: שלחו אותנו לכאן.

ינון אזולאי: בעזרת השם אני חושב שאנחנו יכולים לסכם את זמן שלנו באופוזיציה כמו שאתם מסכמים את הזמן שלכם עת הייתם בקואליציה.

ולדימיר בליאק: ועודנו.

ינון אזולאי: אני מקווה שלימדתי אתכם מהי אופוזיציה אבל אל תשתמשו בכל הכלים שלימדתי אתכם.

ינון אזולאי: אם תצטרכו לגבי כל הפניות התקציביות שהיו ויהיו, גם את ההסתייגויות נמכור לכם במחיר טוב.

ינון אזולאי: באמת, בסך הכול אני חושב שהיו הרבה דברים שעבדנו ביחד, בשיתוף פעולה ובכבוד הדדי.

ינון אזולאי: זה מה שהיה חשוב, שהיה כאן כבוד הדדי בין קואליציה לאופוזיציה.

ינון אזולאי: אני רוצה להעלות נושא.

ינון אזולאי: אני רואה ושומע שיש ילדים שנשארו בבית.

ינון אזולאי: ליפה בן דוד נאחל מזל טוב, חיתנה את הבן, ואני חושב שהגדלות של יפה בן דוד היא שברשימה של כל מי שהיה בין המוזמנים בחתונה, אלה אנשי האוצר, החינוך, הכנסת, הקואליציה והאופוזיציה.

ינון אזולאי: אתה רואה שבסופו של דבר היא ידעה לרכז את כולם באירועים, בשמחות שלה.

ינון אזולאי: באמת היא עושה עבודה טובה למען ילדי ישראל.

ינון אזולאי: יש הסכמה שצריך להעלות את השכר למורים ואני אמרתי זאת בשבוע שעבר.

ינון אזולאי: תמיד אני אומר שאבא שלי זיכרונו לברכה היה אומר שבתקופה שהוא היה מחנך הם היו נקראים מחנכים, והיום הם נקראים עובדי הוראה.

ינון אזולאי: אולי שם לצערנו גלום הערך שלנו למחנכים שלנו.

ינון אזולאי: אני כואב על כך שמשרד האוצר עדיין לא יודע לשבת סביב השולחן ולתת את השכר המגיע לאותם מורים, לאותם מחנכים של ילדי ישראל ואולי זאת ההזדמנות לומר לכולם.

ינון אזולאי: כולם רוצים יום לימודים ארוך, כולם רוצים לקצר את החופשות, אז אצלנו לבנים יש את החופש הגדול שלהם באורך של 3 שבועות.

ינון אזולאי: זה מה שיש.

ינון אזולאי: זה כל החופש שיש לילדים שלי, הבנים.

ינון אזולאי: בנות אין לי ולכן אני לא יודע להגיד לכם כמה ימי החופש שלהן אבל גם שם יודעים להסתדר ויש קייטנות.

ינון אזולאי: אני מציע לכולם לעבור לחינוך החרדי, שם יש גם ערכים, גם חופשות, גם יום לימודים ארוך.

ינון אזולאי: ברוכים הבאים, נלמד ביחד עם הערכים הטובים למען עם ישראל ולמען היהדות ותאמינו שכולכם בסופו של דבר תיהנו.

ינון אזולאי: תודה רבה.

ולדימיר בליאק: תודה.

ולדימיר בליאק: יעל.

יעל רון בן משה: זאת לא הצעה לסדר אבל אני בכל זאת אנצל את זכות הדיבור.

יעל רון בן משה: תודה אדוני היושב ראש.

יעל רון בן משה: לי היה חשוב להגיע היום ולוודא אנחנו נאשר העברה תקציבית של משרד הבריאות שעוסקת במיגון המרתפים בבית החולים נהריה, המרכז הרפואי לגליל.

יעל רון בן משה: העברה תקציבית שתאפשר בעתות חירום להוריד מחלקות שלמות להיות מוגנות.

יעל רון בן משה: מרכז רפואי שכבר חטף פגיעה ישירה במצב ביטחוני חירומי קודם.

יעל רון בן משה: לצערי אני מבינה שזה לא על סדר היום ואני מבקשת שיירשם שאנחנו חייבים לפעול בכל הכוח.

יעל רון בן משה: אני חושבת שיהיו על זה הסכמות.

יעל רון בן משה: יש דברים אחרים שעל סדר הדעת ואני מכבדת את שיקול הדעת של יושב ראש הוועדה אבל אני מבקשת לוודא שאנחנו מקדמים את זה.

יעל רון בן משה: הם מוכנים כבר עם מכרז והם מחכים לנו.

יעל רון בן משה: תודה רבה.

ולדימיר בליאק: אני מבטיח לבדוק את זה לקראת שבוע הבא.

ולדימיר בליאק: נעמה.

נעמה לזימי: תודה רבה יושב ראש הוועדה.

נעמה לזימי: אני רוצה לפתוח היום ושוב לומר שצריך לחתום על הסכם שכר חדש עם המורות והמורים.

נעמה לזימי: עוד יום שבו זה לא נעשה, בו משתמשים במורות הוותיקות כדי לנגח במורות הצעירות, שבו מוצאים כל מיני דרכים כדי לא לקרוא לילד בשמו כאשר המדינה לא רוצה לשים את היד בכיס, לא רוצה לשפר שכר, לא מעוניינת להכיר במצוקת עובדי ההוראה והמורים והמורות ומשתמשת בכל הדרכים הכי אכזריות כדי לסרב את העבודה המאורגנת של המורות, כדי לפגוע בתנאי ההעסקה שלהן, כדי לפגוע בדבר היחידי שמאפשר להן כל כמה שנים לתבוע שינוי, שאלה אותן מורות מאורגנות שיש להן את הזכות לפעול בכלים כאשר תוקף ההסכם הקיבוצי שלהן כדי לתבוע שינוי.

נעמה לזימי: בעצם משלחים בהן את ציבור ההורים והציבור הכללי ועושים הכול כדי לא עשות את הדבר המתבקש וזה להכיר במצוקת השכר של המורים והמורות ובחובה שלנו להבין שחינוך הוא לא תחרות ריאליטי, לא תחרות הצטיינות ולא שום דבר כזה.

נעמה לזימי: חינוך הוא בדיוק המקום שבו אנחנו צריכים להשקיע בכל ילד ובכל מורה כדי שיהיה טוב למשך כל השנים בהן הוא בתפקיד השוחק והקשה הזה.

נעמה לזימי: מדינת ישראל, עם כל הכבוד, היא לא מקום מזהיר להיות בו מורה.

נעמה לזימי: 40 תלמידים בכיתה, הסכמי שכר עלובים, היעדר תשתיות פיזיות ואפילו התערבות בוטה בתכנים.

נעמה לזימי: בואו נעשה מעשה.

נעמה לזימי: תעשו את הדבר הנכון, תחתמו על הסכם שכר מכבד עם המורות והמורים ותפסיקו לתדרך נגדן.

נעמה לזימי: במאבק הזה אנחנו עם המורות.

נעמה לזימי: אני רוצה לומר גם מילה טובה על שרת החינוך יפעת שאשא ביטון שלא מצמצה, שנעמדה לצד המורות והמורים ולא נתנה לספינים לעוות את המציאות.

נעמה לזימי: כל הכבוד.

נעמה לזימי: תודה.

ולדימיר בליאק: תודה רבה.

ולדימיר בליאק: אנחנו עוברים לשינויים בתקציב.

ינון אזולאי: אגב, גם כיתות קטנות יש לנו.

ינון אזולאי: 26 ילדים בכיתה אבל חלקם לומדים בקרוואנים.

ולדימיר בליאק: שינויים בתקציב לשנת 2022.

ולדימיר בליאק: פנייה מספר 133, משרד התחבורה.

שחר בר: אגף התקציבים.

שחר בר: הפנייה נועדה לתקצב 25 אלפי שקלים בהרשאה להתחייב עבור הביצוע של הרמפה במעלה אדומים ועל מנת לאפשר יציאה ממעלה אדומים לכיוון כביש 1.

ינון אזולאי: הרפורמה שאמורה להיכנס כבר מתוקצבת או שאנחנו צריכים לקבל פנייה?

ינון אזולאי: אני מדבר על הרפורמה בתחבורה הציבורית.

שחר בר: היא לא תקציבית.

ינון אזולאי: היא לא תקציבית?

ינון אזולאי: לא צריך להוסיף?

שחר בר: לא.

ינון אזולאי: נכון, לוקחים את הכסף מהאזרחים.

ינון אזולאי: את צודקת.

ינון אזולאי: סליחה.

ינון אזולאי: זה לא אמור להגיע כפנייה.

שחר בר: היא לא מורידה כסף ולא מעלה כסף.

ינון אזולאי: היא מורידה מהאזרחים.

ינון אזולאי: היא לוקחת האזרחים.

שחר בר: היא מאזנת מול כולם.

ינון אזולאי: הבנתי.

ינון אזולאי: לוקחת מהאזרחים, זה בסדר.

ינון אזולאי: לגבי הפנייה הזאת של תחבורה.

ינון אזולאי: אני רואה במטרות השינוי של תקציב 25 מיליון.

ינון אזולאי: קודם כל, אין כאן משהו קואליציוני.

ינון אזולאי: נכון?

שחר בר: לא.

ינון אזולאי: אני מבקש לדעת כמה סך הכול התקציב של המחלף, של הפרויקט של הגשר והמחלף עצמו, היכן זה עומד כרגע ומה היעד של סיום העבודה

שחר בר: אני מציעה שאושרית קלפוס ממשרד התחבורה תתייחס לפרויקט עצמו.

אושרית קלפוס: מנהלת תחום תקציבי פיתוח, משרד התחבורה.

אושרית קלפוס: לשאלתך, לעניין האומדן, האומדן הוא 31 מיליון.

אושרית קלפוס: הושקעו 6 מיליון.

ינון אזולאי: 31 מיליון לכל הפרויקט?

אושרית קלפוס: לכל הפרויקט.

אושרית קלפוס: למעשה מדובר בזרוע של יציאה מהשכונות החדשות של מעלה אדומים לכביש 1.

אושרית קלפוס: כך היא גם מווסתת את התנועה.

אושרית קלפוס: היום רוב התנועה, כמעט כל התנועה, יוצאת מכביש 417 לכביש 1, היציאה הראשית של מעלה אדומים, ויוצרת שם עומס אדיר.

אושרית קלפוס: למעשה אנחנו רוצים לפזר את התנועה וליצור עוד יציאה ראשית ממעלה אדומים.

אושרית קלפוס: היום יש כניסה דרך הרמפה ואנחנו רוצים ליצור סימטריה שתהיה גם יציאה.

אושרית קלפוס: האומדן של הפרויקט הוא 31 מיליון.

אושרית קלפוס: הושקעו 6 מיליון עבור תכנון ב-2020-2019.

אושרית קלפוס: התכנון צריך להסתיים בסוף השנה הזאת ונתיבי ישראל תהיה מוכנה לביצוע.

אושרית קלפוס: מדובר בביצוע של שנתיים.

ינון אזולאי: במה הושקעו 6 מיליון השקלים?

ינון אזולאי: רק בתכנון?

אושרית קלפוס: בתכנון.

ינון אזולאי: כל ה-25 מיליון, זה על הביצוע עצמו.

אושרית קלפוס: כן.

ינון אזולאי: יעד סופי, סוף השנה של 2023.

אושרית קלפוס: בסוף השנה הזאת יציאה למכרז וכעבור שנתיים הפרויקט מוכן.

ינון אזולאי: אם את אומרת שבסוף השנה יציאה למכרז, זה מכרז של הבנייה.

ינון אזולאי: נכון?

אושרית קלפוס: כן.

ינון אזולאי: אם כן, למה את צריכה עכשיו את הכסף של הביצוע?

ינון אזולאי: הרי בסוף השנה לא תשתמשי בו.

אושרית קלפוס: נכון.

ינון אזולאי: את תביאי אותו כעודפים לשנה הבאה.

אושרית קלפוס: לא.

שחר בר: לא.

שחר בר: זאת הרשאה.

ינון אזולאי: זאת לא תהיה הרשאה.

ינון אזולאי: היו 31 מיליון ואת אומרת ש-6 מיליון הם עבור התכנון ואני מאמין שהכסף הזה כבר שולם.

אושרית קלפוס: נכון.

אושרית קלפוס: חויב.

אושרית קלפוס: לא בהכרח יצא.

ינון אזולאי: מובן לי, כי זה עבור התכנון.

ינון אזולאי: את אומרת שרק בסוף השנה יצא המכרז.

ינון אזולאי: כאשר בסוף שנה אני מוציא מכרז של הפרויקט עצמו - - -

אושרית קלפוס: מכרז מסגרת.

ינון אזולאי: בסדר.

ינון אזולאי: את אומרת שזה עד 25 מיליון שקלים.

ינון אזולאי: בסוף שנה אני מוציא את זה.

ינון אזולאי: התוצאות יהיו בתחילת שנה הבאה.

שחר בר: לא.

שחר בר: ההתחייבות תהיה השנה.

ינון אזולאי: את אומרת שההתחייבות תהיה השנה, כשאני מוציא מכרז בסוף שנה, את ההרשאה אני נותן לשנה הבאה.

שחר בר: ברגע שאתה מוציא מכרז, אתה מחייב.

ינון אזולאי: את ההרשאה אני נותן בשנה הבאה.

ינון אזולאי: תביאי לי אותם בשנה הבאה כעודפים או עוד פעם כהרשאה להתחייב?

שחר בר: אני אסביר.

שחר בר: הבנתי את השאלה.

שחר בר: מדובר במכרז מסגרת.

שחר בר: אנחנו יודעים את טווח המחירים, זה דבר הוא די מיידי, עניין של כמה שבועות, זה בתוך חברת נתיבי ישראל בין קבלנים שמתחרים עד סכום מסוים.

שחר בר: כשאני אומרת סוף שנה, אני מדברת על הרבעון הרביעי.

שחר בר: כמובן שיש לנו גם אפשרות לתת לנתיבי ישראל להתחיל להתקדם עם קידומי זמינות.

שחר בר: אתה יודע שכל פרויקט תשתית גם דורש קידומי זמינות ובתוך ה-25 מיליון יהיו כספים שהושקעו עבור קידומי זמינות על מנת לגרום לכך שהפרויקט יתקדם יותר מהר ולא לעבוד בטור אלא לעבוד במקביל.

שחר בר: אנחנו לא מתקצבים קידום זמינות לפני שיש לנו גיבוי תקציבי לכל הפרויקט כי אנחנו לא רוצים להכניס רגל בדלת ואז לא יהיה לנו איך לסיים את הפרויקט.

שחר בר: זו הסיבה שאנחנו מבקשים את ההרשאה עכשיו.

ינון אזולאי: כל שחקן שרוצה יכול להיכנס למשחק.

שחר בר: כן.

שחר בר: רשאים להשתתף קבלנים עד סכום מסוים שעומדים בתנאי הסף בהתאם לכללים של המכרזים בנתיבי ישראל.

ינון אזולאי: אדוני, אני מבקש התייעצות בעניין.

ולדימיר בליאק: בסדר.

ולדימיר בליאק: חוזרים בשעה 09:18.

ולדימיר בליאק: אני מחדש את הישיבה.

ולדימיר בליאק: אנחנו מצביעים על פנייה תקציבית 133, משרד התחבורה.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הפנייה אושרה

ולדימיר בליאק: הפנייה אושרה.

ולדימיר בליאק: פנייה מספר 129, משרד הביטחון.

נטע בר זיו: בוקר טוב.

נטע בר זיו: אגף תקציבים.

נטע בר זיו: הפנייה נועדה לאישור חצי מיליון שקלים לטיפול במשפחות שכולות בהתאם להסכמים הקואליציוניים.

נטע בר זיו: מדובר למעשה בסיוע לבנות זוג ובני זוג של חללים שלא היו נשואים בעת הנפילה שלהם.

נטע בר זיו: בנוסף אנחנו מבקשים להסדיר את תקציב הביטחון שמשוקף לציבור ולשקף אותו בצורה שתואמת לתקציב הביטחון שאושר על ידי הכנסת.

ינון אזולאי: יש כאן כספים קואליציוניים?

נטע בר זיו: כן.

ולדימיר בליאק: זה שלי.

ולדימיר בליאק: עמותת "השאיר מאחוריו חברה".

ינון אזולאי: תן לנו כמה מילים על העמותה.

ולדימיר בליאק: אני הכרתי את העמותה לפני מספר שנים.

ולדימיר בליאק: מדובר בעמותה שמטפלת בצרכים של נשים, צעירות שבן זוגן נהרג במסגרת המלחמה או מבצע צבאי.

ולדימיר בליאק: היה להן מאבק ארוך על הסדרת מעמדן.

ולדימיר בליאק: הן הגיעו למספר הישגים.

ולדימיר בליאק: בעמותה כל הזמן הייתה מצוקה תקציבית מאוד משמעותית ואני חושב שהכסף הזה בהחלט יסייע להן בשנים הקרובות.

ינון אזולאי: למשפחות?

ולדימיר בליאק: גם למשפחות וגם להתמודדות עם האובדן.

ינון אזולאי: יישר כוח על כך.

ינון אזולאי: זה חשוב.

ינון אזולאי: אני אומר לך ואני אומר כל הזמן שהדברים החשובים האלה צריכים לבוא לא בכספים קואליציוניים.

ולדימיר בליאק: אני מסכים לחלוטין.

ולדימיר בליאק: זה חייב להיכנס לבסיס התקציב.

ינון אזולאי: טוב שיש מי שלוקח את הכסף הקואליציוני ושם אותו במקומות האלה.

ינון אזולאי: לגופה של הפנייה, שאלה.

ינון אזולאי: אני רואה תקציב משוקף לתקציב הביטחון שאושר בכנסת.

ינון אזולאי: אני רואה את זה חוזר.

ינון אזולאי: תגידי לי מה אלה המספרים.

נטע בר זיו: אני אסביר לפי סעיף 19 לחוק יסודות התקציב, תקציב הביטחון הוא תקציב מסווג שמאושר על ידי ועדת חוץ וביטחון.

נטע בר זיו: אבל עדיין, מתוך רצון כן לשקף לציבור מה שניתן, יש תקציב שהוא לא מסווג והוא משוקף, ובעצם בעת בניית התקציב היה איזשהו פער.

ינון אזולאי: זה מתוך התקציב המשוקף.

נטע בר זיו: כן.

נטע בר זיו: היה איזשהו פער בין עיתוי הבנייה ואנחנו עכשיו מתקנים את התקציב המשוקף לציבור כך שהוא באמת ישקף את התקציב שכבר אושר.

ינון אזולאי: אבל אתם כותבים כאן לצורך העניין מיליארד ו-319, מה זה?

ינון אזולאי: אם זה משוקף, אני שואל אותם סתם שאלה על מה מדבר הסכום מיליארד ו-319?

נטע בר זיו: זה לא בעבור דברים ספציפיים ששינו בתקציב או משהו כזה.

נטע בר זיו: זה תקציב הביטחון המאושר.

נטע בר זיו: בעת בניית התקציב עשינו איזשהו אומדן למי יהיה הדבר הזה, בגלל שבסופו של דבר משרד הביטחון בונה את התקציב המסווג, אנחנו רק עושים התאמה שמשקפת את מצב העניינים האמיתי.

נטע בר זיו: לא שינויים.

ינון אזולאי: את לא משנה את זה מסעיף לסעיף.

נטע בר זיו: בדיוק.

נטע בר זיו: אני רק משקפת בצורה מהימנה.

ינון אזולאי: בסדר.

ולדימיר בליאק: מי בעד אישור פנייה תקציבית מספר 129, משרד הביטחון?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הפנייה אושרה

ולדימיר בליאק: הפנייה אושרה.

ולדימיר בליאק: הרב גפני, אתה יודע שאני מפרגן לך, גם הבוקר ב"קול ברמה" וגם בפתיחת הישיבה.

ינון אזולאי: הוא שואל למה עשית את זה.

ולדימיר בליאק: האמת, אני לא יודע.

ולדימיר בליאק: זה תהליך.

משה גפני: תודה רבה.

ינון אזולאי: הוא פירגן לך, אופוזיציה אחראית שבאה ועושה כאן דברים בהבנות, במיוחד שאתה עושה הבנות ויש לך הסכמים עם יאיר לפיד.

משה גפני: מאיפה הם יודעים על ההסכמים שלי עם יאיר לפיד?

ולדימיר בליאק: מידע דולף.

ולדימיר בליאק: אנחנו בעידן של רשתות חברתיות.

משה גפני: אני הולך להופיע בוועידה של רואי החשבון בעוד שבועיים.

ולדימיר בליאק: גם אני.

משה גפני: אני הולך להשיב לאיווט ליברמן על מה שהוא אמר בוועידה הקודמת.

משה גפני: קיבלתי היום ביקורת על שאני הולך וכי אני צריך להחרים.

ולדימיר בליאק: פנייה מספר 127 ו-128, המטה לביטחון לאומי.

נטע בר זיו: הפנייה מבקשת להקצות 7 תקנים למועצה לביטחון לאומי בגין הרחבת פעילות, ואני אפרט.

נטע בר זיו: פעילות בתחום המטרו, התמודדות עם בית הדין הבין-לאומי בהאג והעברת תקן מהמשרד לנושאים אסטרטגיים.

ינון אזולאי: המטה לביטחון לאומי.

ינון אזולאי: נכון?

נטע בר זיו: כן.

ינון אזולאי: מאיפה מגיע הכסף של התקנים?

ינון אזולאי: כלומר, מהיכן אתם לוקחים את התקנים האלה?

נטע בר זיו: גם מהעברת תקן מהמשרד לנושאים אסטרטגיים וגם בסוף אלה תקנים שחלקם הועברו בשנה שעברה וידענו שזה דבר צריך לעבור.

נטע בר זיו: הם לא סוכמו במסגרת בניית התקציב אבל כן נשמר להם איזשהו מקור ולכן זה המקור.

נטע בר זיו: אלה כבר תקנים קיימים.

ינון אזולאי: אני רוצה לשאול דווקא על התקנים הקיימים.

ינון אזולאי: השבוע ביום שני הגיעו לכאן פניות תקציביות, לא זוכר את מספר הפנייה, והייתה פנייה בקשר לראש הממשלה החליפי, שר החוץ או משרד החוץ וראש הממשלה החליפי ובפנים היה המשרד לנושאים אסטרטגיים.

ינון אזולאי: שאלתי כמה תקני כוח אדם ואמרו 25 תקני כוח אדם.

ינון אזולאי: דיברנו על 4.5 תקנים של ראש הממשלה החליפי שהם עוברי למשרד החוץ.

ינון אזולאי: דיברנו על המשרד לעניינים אסטרטגיים, על ה-25 תקנים שמאוישים וצריך אותם וכל מה שאנחנו רואים מעבר לכך, ועכשיו אני רואה שלוקחים 7 תקנים של כוח אדם.

נטע בר זיו: זה ספציפית תקן אחד מהמשרד לנושאים אסטרטגיים.

ינון אזולאי: בואי נתחיל את השאלה.

ינון אזולאי: יש כאן תוספת של 7 תקני כוח אדם.

ינון אזולאי: מהיכן לוקחים את כל ה-7?

נטע בר זיו: ספציפית, האחד הזה של המשרד לנושאים אסטרטגיים, יש לו את המקור של המשרד לנושאים אסטרטגיים.

ינון אזולאי: אני אשאל על זה.

ינון אזולאי: דיברו על בערך 26-25 תקנים וכולם מאוישים וצריכים אותם, זקוקים להם והם באמת חשובים.

ינון אזולאי: שכנעו אותי שזה באמת חשוב.

ינון אזולאי: עכשיו את אומרת לנו שזה לא בדיוק חשוב ולקחו משם תקן של כוח אדם.

נטע בר זיו: לא.

נטע בר זיו: אולי נציג המל"ל יכול להרחיב על הפעילות של הבן אדם הספציפי הזה.

ראובן לוי: המל"ל.

ראובן לוי: בתקן הספציפי הזה מדובר על עובד שכבר עבר מהמשרד לנושאים אסטרטגיים למל"ל, ללשכה המשפטית.

ינון אזולאי: איך הוא עבר בלי להעביר את התקן שלו?

נטע בר זיו: הוא עבר בשנה שעברה.

נטע בר זיו: אחרי אישור התקציב הוא עבר בפנייה שהגיעה לוועדה.

ינון אזולאי: כבר העברתם את התקן שלו?

נטע בר זיו: כן.

נטע בר זיו: אבל ב-2021.

נטע בר זיו: צריך לעשות את זה שוב.

ינון אזולאי: צריך לעשות את זה כל שנה?

נטע בר זיו: אם זה לא בבסיס התקציב, צריך לעשות את זה שוב.

נטע בר זיו: כן.

ינון אזולאי: אם לא עושים את זה, התקן כביכול חוזר למשרד לנושאים אסטרטגיים?

נטע בר זיו: כביכול.

ינון אזולאי: איפה עוד 6 תקנים?

נטע בר זיו: שוב, אלה נושאים שכבר עברו ב-2021.

נטע בר זיו: למשל ההתמודדות עם בית הדין הבין-לאומי בהאג.

נטע בר זיו: אנחנו ידענו שצריך לדבר הזה מקור בעת בניית התקציב אבל לא ידענו מה כמות התקנים הנדרשת ולכן שמרנו לזה איזשהו מקור בתקציב ועכשיו זה מוקצה.

ינון אזולאי: מקור בתקציב, אני מבין, אבל תקני כוח אדם עצמם, מהיכן הם?

נטע בר זיו: תקנים, בסופו של דבר היה איזשהו מקור.

נטע בר זיו: תכננו את ההוצאה הזאת.

נטע בר זיו: שוב, זו פעולה שבוצעה ב-2021.

נטע בר זיו: ראובן יוכל להרחיב על זה.

נטע בר זיו: אלה תקנים שעובדים כבר היום וקיימים ואנחנו בעצם מסדירים את זךה שוב בשנת 2022.

ינון אזולאי: את יודעת מה מפליא אותי?

ינון אזולאי: יושבים כאן לפעמים על תקני כוח אדם ואומרים שלא, זה לא כסף, אלה תקני כוח אדם.

ינון אזולאי: נכון שזה כסף אבל אנחנו מדברים על תקנים שמעבירים אותם.

ינון אזולאי: עכשיו את אומרת לחי שלא, זה לא תקן כוח אדם אלא בסופו של דבר כסף.

ינון אזולאי: באמת שאני לא מבין איך זה הולך.

ינון אזולאי: אני מבין ואני מכיר את זה שתקני כוח אדם, בתוך כוח אדם גלום גם הכסף.

נטע בר זיו: נכון.

נטע בר זיו: שמרנו את הכסף.

ינון אזולאי: עזבי שמרתם את הכסף.

ינון אזולאי: תקני כוח אדם, שאלתי מאיזה משרד הם ירדו.

ינון אזולאי: קודם אמרת לי שהועבר מהמשרד לנושאים אסטרטגיים .

נטע בר זיו: בדיוק.

ינון אזולאי: אבל מאיפה ירדו ששת התקנים האחרים?

נטע בר זיו: לצורך העניין לא ירד באף משרד.

ינון אזולאי: מאיפה הם הגיעו?

ינון אזולאי: הם נמצאים באיזשהו משרד שאת אומרת שלא השתמשת בהם וראית שאין בהם שימוש ואת מעבירה אותם.

נטע בר זיו: זה לא ירד מאף משרד.

נטע בר זיו: לא ירדה פעילות באף משרד אחר כמו לדוגמה המשרד לנושאים אסטרטגיים בנושא של התקן ממנו, אלא זאת הוצאה שהייתה מתוכננת.

נטע בר זיו: פשוט הכמות שלה והעיתוי שלה לא היה ידוע.

נטע בר זיו: למשל לא היה ידוע מתי התקנים האלה יוכלו להתחיל לעבוד.

נטע בר זיו: אלה דברים שצריך להתכונן אליהם.

ינון אזולאי: אלה תקנים שלפי דבריך לא היו אף פעם בשימוש.

ינון אזולאי: הכסף שלהם לא היה מוקצה ואף פעם לא היה בשימוש.

נטע בר זיו: בדיוק.

ינון אזולאי: למה להשתמש בכסף כזה?

ינון אזולאי: ראינו העברות של תקנים ממשרדים שנסגרו.

ינון אזולאי: אין לכם עוד דברים כאלה ואתם צריכים להשתמש דווקא בכסף הזה?

נטע בר זיו: לא הבנתי את השאלה.

ינון אזולאי: יש משרדים שנסגרו וכל פעם אנחנו רואים העברות התקנים שמעבירים אותם למשרדים אחרים.

ינון אזולאי: נגמרו לכם התקנים האלה?

ינון אזולאי: הרי כל פעם צצים לנו עוד ועוד.

נטע בר זיו: למיטב ידיעתי כן, אבל אני לא יודעת.

ינון אזולאי: את אומרת עד הפנייה הבאה שנראה את זה ואז נוכל לשאול את זה.

ינון אזולאי: להגיד שהבנתי את התשובה – לא..

ולדימיר בליאק: אני מעלה להצבעה את פנייה מספר 127 עד 128, המטה לביטחון לאומי.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הפנייה אושרה

ולדימיר בליאק: הפנייה אושרה.

ולדימיר בליאק: פנייה מספר 93 ו-94, משרד השיכון.

עשהאל צור: משרד האוצר.

עשהאל צור: הפנייה התקציבית נועדה לתקצב סך של 30 אלף ו-77 אלפי שקלים בהוצאה וסך של 100 אלפי שקלים בהרשאה להתחייב עבור פעילות משרד השיכון להגדלת מלאי הדירות לטובת הדיור הציבורי.

נעמה לזימי: שלשום היה לנו דיון בוועדת הכלכלה.

נעמה לזימי: אני רוצה להבין היכן יתר התקציב להגדלת מלאי הדירות ומתי אמור להיות התקציב הזה.

נעמה לזימי: היינו צריכים להיות עכשיו אחרי רכישת 1,700 הדירות.

נעמה לזימי: אתה בעצם מדבר על סכום די מינורי ממה שהובטח בתקציב האחרון.

עשהאל צור: כפי שהרחיב סגן הממונה על התקציבים בוועדת הכלכלה בדיון הייעודי, רכש הדירות נקבע שייערך על פני כמה שנים כאשר בשנה הזאת יש תקציבים שאנחנו מעבירים כעת וישנם תקציבים שצריכים להגיע מרווחי עמידר.

עשהאל צור: דיברו שם על כך שנמצא בדיונים.

עשהאל צור: דובר גם על שימוש בעודפים.

עשהאל צור: הדברים האלה נמצאים בדיונים מול משרד השיכון וכעת הפנייה שעוברת היא כמובן לא מבטאת את כל המעבר של הכסף שצריך להגיע אבל זאת הפעימה הראשונה.

נעמה לזימי: אנחנו כמובן נאשר את זה כי זה חמור שזה לא קרה עד עכשיו.

נעמה לזימי: זה לעשות מאיתנו, מכולנו, צחוק על כך שאנחנו מפרסמים שהממשלה לוקחת אחריות, קונה 1,700 דירות בהליך מזורז כדי לצמצם את תור הממתינים שזקוקים לזה, וכולם לוקחים את הזמן כאילו הדיירים שממתינים הם משהו משני בתוך הסיפור.

נעמה לזימי: כמובן צריך לאשר.

נעמה לזימי: זה תפקידנו.

ינון אזולאי: ה-30,777 מיליון זה עבור רכש של דירות, באיזה מקומות?

ינון אזולאי: הדיור הציבורי אבל באיזה מקומות?

עשהאל צור: הפריסה היא ארצית בהתאם לתור הממתינים, למעט שכונות מסוימות מאד מאוד קשות בהן לא רוצים לרכוש כי מעדיפים שדיירי הדיור הציבורי לא יגורו בשכונות מאוד מאוד בעייתיות.

עשהאל צור: יש 4 שכונות כאלה.

עשהאל צור: חוץ מזה, בכל הארץ.

עשהאל צור: כמובן שיש מקומות כמו בירוחם בהם יש יחסית מלאי גדול ושם יש פחות צורך ברכש כי כבר יש מלאי גדול.

ינון אזולאי: אני גר באשדוד.

ינון אזולאי: בטוח שבאשדוד יש ביקוש יותר גדול.

ינון אזולאי: נכון?

עשהאל צור: כן.

ינון אזולאי: שם אתה קונה יותר דירות?

ינון אזולאי: או שאתה אומר ששם הסכום הוא גדול ולכן אתה לא קונה שם אלא אתה מעדיף לקנות בפריפריה?

עשהאל צור: משרד השיכון מנהל את הנושא הזה בהתאם לתור הממתינים.

נעמה לזימי: זה לא נכון.

נעמה לזימי: ינון שואל בצדק.

עשהאל צור: אני אשלים את התשובה ואם יהיו עוד שאלות, אני אשמח להרחיב.

עשהאל צור: כמובן שיש מגבלות תקציביות אבל בשיח מול החשב הכללי, אגף התקציבים ומשרד השיכון הגדילו משמעותית את סכום הרכישה כך שאני לא יודע להגיד בדיוק אבל אני יכול לומר די בוודאות שגם במקומות כמו אשדוד ניתן לרכוש דירות.

ינון אזולאי: כמה דירות בסך הכול יש כאן?

עשהאל צור: רכש הדירות וכמה דירות יצליח לקנות משרד השיכון ב-100 מיליון, זאת שאלה למשרד השיכון.

יוסי שבת: אני אתייחס.

יוסי שבת: קודם כל, לגבי השאלה.

יוסי שבת: רכש ביישובים מסוימים, במקומות שיש לנו בהם ממתינים, אנחנו פעלנו בכמה דרכים כדי לרכוש.

יוסי שבת: ראשית, עד היום תמיד עמידר רכשה.

יוסי שבת: אנחנו פנינו לאנשים שממתינים מעל 4 שנים בתור ונתנו להם את הוואוצ'רים.

נעמה לזימי: עדיין לא נתתם לנו עלויות של הוואוצ'רים.

נעמה לזימי: אני ביקשתי את זה גם בדיון בוועדת הכלכלה

יוסי שבת: תכף אני אענה לך על הוואוצ'רים.

יוסי שבת: פנינו בשבוע שעבר ל-72 רשויות מקומיות שיש בהן ממתינים ואמרנו להם שיעזרו לנו כי הם יודעים היכן יש דירות פנויות והם יודעים אם יש להם כרשות דירה פנויה.

נעמה לזימי: זה תהליך מבורך שאני יודעת לא נעשה לפני כן.

נעמה לזימי: כשאני הייתי דירקטורית בחברה משכנת, אחד הדברים שהכי קוממו אותי היה שעד שכבר המשרד קנה דירות, אתם קבעתם היכן קונים את הדירות הללו ולא בהתאם לממתינים.

נעמה לזימי: כך יצא שקנו בשכונה שלא התאימה לכל הזכאים בגלל אופי השכונה.

נעמה לזימי: לצורך העניין, שכונה חרדית וממתינים מאוכלוסייה ערבית, זה משהו שצריך להבין את המורכבות שלו ואי אפשר לייצר מצב שבפועל אי אפשר לעבור למקום הזה בגלל מסגרות חינוך ועוד.

נעמה לזימי: אני רוצה לשים כאן את הנושא שלא רק לרשויות, שאולי גם שם יש אינטרס, אלא יותר לתת את האפשרות לחברות המשכנות לתכלל היכן לקנות.

נעמה לזימי: כמובן לא רק לעמידר שאנחנו יודעים שיש בחברה הזו אין סוף בעיות.

נעמה לזימי: אתם יודעים את זה.

נעמה לזימי: כל דוח מבקר שיוצא על עמידר פעם אחר פעם מראה בעיות קריטיות שלא מטופלות, שלא לדבר על חילופי המנכ"לים כל הזמן.

נעמה לזימי: ואתם ממשיכים לתת את מלוא המשאבים לחברה שאנחנו יודעים שיש איתה בעיות ולא נותנים לחברות המשכנות הנוספות את האפשרות לרכוש דירות.

נעמה לזימי: זה דבר שהוא מהווה מחדל.

נעמה לזימי: זה כאילו אתם מראש מייצרים מצב בו אי אפשר לעשות תהליך נכון.

נעמה לזימי: אני לא מבינה מה קורה מאחורי הקלעים.

נעמה לזימי: זה לא תקין שזה קורה בשנים האחרונות.

נעמה לזימי: בממשלה הזאת נעשה מעשה שאני מברכת עליו, ונאמר לי לא בנייה אלא קנייה כדי שיהיה תהליך מזורז.

נעמה לזימי: כל הסיפור הזה הוא מחדל.

נעמה לזימי: הוא מחדל גדול.

נעמה לזימי: אני מברכת על הפנייה לרשויות כי כמובן שהרשויות יודעות מה הן צריכות אבל בלי שום קשר, משרד השיכון לא צריך לארגן את הדבר הזה לבד.

נעמה לזימי: יש חברות משכנות והן יודעות בדיוק היכן הממתינים שלהן.

יוסי שבת: אני אוסיף בחלק הזה ואומר שאנחנו פונים לחברות נוספות לרכש, גם לעמיגור, גם לשיקמונה וגם לחלמיש.

יוסי שבת: בשנתיים-שלוש האחרונות יש רק את עמידר וקשה להם הרבה פעמים לקנות.

יוסי שבת: הבעיה היא לא הכסף אלא הקושי הוא לקנות כי השוק היה עולה ובעצם כשבאה חברת עמידר לקנות דירות, יש דירות כמו שהסבירו שהן בחריגות בנייה וכולי, עד שהיא מביאה מהנדס, עד היא מביאה שמאי - אנחנו קונים בצורה מסודרת – הדירות נלקחו.

משה ארבל: היא מחזיקה 800 מיליון שקלים לרכישה וקשה לה לקנות?

יוסי שבת: לכן פנינו לעוד.

נעמה לזימי: כמו שהייתה כאן בנייה ממשלתית בשנים האחרונות, אם היו מגדירים איקס אחוזים לדיור ציבורי, לא היו היום בישראל ממתינים.

נעמה לזימי: כולנו יודעים את זה.

נעמה לזימי: אם זה היה קורה בכל פרויקט מחיר למשתכן שהיה בשנים האחרונות, אחוזי בנייה לדיור ציבורי, היום לא היו ממתינים.

נעמה לזימי: בעצם הממשלה רק מביאה את הפתרון שהוא פתרון שאמור להיות קל וגם הוא לא קורה – רכישה מהירה וגם זה לא קורה.

נעמה לזימי: באופציה הכי מדהימה שיכולה להיות לממשלה שהיא חיוב בפרויקטים ממשלתיים, אפילו לא להיות היזמית אלא פרויקטים של קרקע ממשלתית שהיא משווקת, להגדיר את האחוזים לדיור ציבורי – גם בר השגה אבל נגיד גג דיור ציבורי - זה לא נעשה בכוונה תחילה.

נעמה לזימי: המודל שלכם בפועל הוא העברת כל הדיור הציבורי לשכירות, מה שרק מעלה את שוק השכירות ורק מוציא כסף בלי שום דבר מבוטח על ידי המדינה.

נעמה לזימי: יש כאן מחדל מתמשך אבל הרב גפני, חייבים להצביע על זה.

נעמה לזימי: זה 100 מיליון שקלים לרכישה.

משה גפני: לא הבנתי.

משה גפני: אם את אומרת לי להצביע, אני אצביע.

משה גפני: מה להצביע?

נעמה לזימי: על רכישת הדיור הציבורי במשרד השיכון.

משה גפני: שיגידו לי מה הם עושים עם קריית עמל.

נעמה לזימי: צודק, אבל לא על חשבון דיור ציבורי.

ולדימיר בליאק: עוד שאלות?

ינון אזולאי: לא.

ינון אזולאי: על זה לא.

ינון אזולאי: לגבי ה-1,700 דירות שדיברת עליהן.

ינון אזולאי: אושרו בסך הכול 80 דירות.

נעמה לזימי: מטורף.

נעמה לזימי: זאת הזיה.

נעמה לזימי: הבטיחו לנו שכל זה קורה עד יוני.

ינון אזולאי: הייתי מבקש לקבל את הפריסה של קניית הדירות, לפחות את צפי קניית הדירות בכלל.

ינון אזולאי: זה מאוד חשוב.

ולדימיר בליאק: אני מבקש לקבל את זה בכתב לוועדה.

נעמה לזימי: אתמול או שלשום היה על זה דיון בוועדת הכלכלה ופשוט הייתה בושה.

ולדימיר בליאק: אני אקח התייעצות סיעתית.

ולדימיר בליאק: נחזור להצבעות בשעה 09:53.

ולדימיר בליאק: אני מחדש את הישיבה.

ולדימיר בליאק: אנחנו מצביעים על פניית משרד השיכון.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

משה גפני: אני נגד.

משה גפני: הפנייה אושרה

ולדימיר בליאק: הפנייה אושרה.

משה גפני: רוויזיה.

ינון אזולאי: גם בגלל ההערות של נעמה.

ינון אזולאי: היא העירה הערות נכונות.

נעמה לזימי: אתם עושים מאתנו צחוק אבל את ה-100 מיליון האלה לא נמנע מדיירי הדיור הציבורי.

ולדימיר בליאק: פנייה מספר 116 ו-117, משרד החינוך.

מוחמד חלאילה: אגף התקציבים.

מוחמד חלאילה: הפנייה נועדה לתקצוב סך של 250 מיליוני שקלים בתקציב משרד החינוך עבור מימון פעילות בית הספר של החופש הגדול, יישום הסכמים פוליטיים בעלי משמעות תקציבית, עבור ביצוע שינויים פנימיים בתקציב משרד החינוך בהתאם לבקשת המשרד ולהגדלת ההוצאה המותנית בהכנסה בסך של 350 אלפי שקלים.

מוחמד חלאילה: בנוגע להסכמים פוליטיים.

מוחמד חלאילה: יש בפנייה תקצוב של 12 מיליון שקלים ו-975 אלפי שקלים עבור תמיכות במשרד החינוך בהתאם להסכמים שהוקראו בוועדה בתחילת חודש אפריל בעקבות סיכום עם חבר הכנסת ניר אורבך וחבר הכנסת רם שפע.

משה גפני: למה זה מיועד?

מוחמד חלאילה: לתמיכות במשרד החינוך.

משה גפני: מה משרד החינוך עושה בזה?

משה גפני: עושים עם זה קומזיץ?

מוחמד חלאילה: לא.

מוחמד חלאילה: בהשלמת ההסברים לוועדה שצורפה לחברי הוועדה יש פירוט.

ינון אזולאי: על מה, רם שפע?

משה ארבל: וניר אורבך.

משה ארבל: אתם מחויבים לשלם לניר אורבך היום אחרי שהוא עזב?

משה ארבל: היה הסכם קואליציוני.

ינון אזולאי: אני באמת רוצה להסביר את הפנייה.

ינון אזולאי: במקום להיות בצד השואל, הפעם אני בצד המסביר.

ינון אזולאי: הפנייה הזאת בה יש כספים קואליציוניים, להזכירכם שהיה פעם בוועדה הסיפור של הקיזוז בעודפים של ה-12.5 אחוזים שמגיע ואז נעמה לזימי התעקשה ואמרה שלא יכול להיות שבעודפים, במיוחד במקומות של החינוך, במקומות האלה של הדברים הכי חלשים, שגם משם יורידו לנו, לאותם חלשים.

ינון אזולאי: אין כל סיבה שייקחו את הפרוטקשן הזה.

ינון אזולאי: היא נלחמה על זה ורם שפע כיושב ראש הסיעה שלה התגייס למלחמה שלה.

ינון אזולאי: אני חייב להגיד לכם שהיא עשתה עבודה טובה.

ינון אזולאי: לא יכלו להוריד את ה-12.5 אחוזים האלה או 11.5 אחוזים של הפרוטקשן בעודפים למשרד האוצר והדבר שעשו, הביאו כסף קואליציוני – חלקו – עבור נעמה לזימי לצרכים של מה שהיא ביקשה.

ינון אזולאי: אגב, אני בדקתי ואני אומר מידיעה אישית, שום דבר לא מגיע לחשבון הבנק שלה.

ינון אזולאי: היא עושה את זה נטו בשביל אותם אנשים וארגונים שעוזרים לתלמידים האלה.

ינון אזולאי: אני בטוח שגם ניר אורבך לא לוקח.

ינון אזולאי: זה לא תשלום על אז אלא זה כדי לזרז את העניין.

ינון אזולאי: ישבה כאן מישהי ממשרד האוצר, אולי שירה, ואמרה שכאשר יגיע הזמן, הם יבואו.

ינון אזולאי: חיכינו ואני אומר לכם שכל פנייה אני מחכה בכיליון עיניים.

ינון אזולאי: כשהגיעה הפנייה הזאת, אני חייב להגיד לך נעמה, את חייבת לברך שהחיינו כי הפנייה הגיעה.

נעמה לזימי: שהחיינו.

ינון אזולאי: זה לגבי הנושא הזה, אם אנחנו כבר מתחילים לדבר.

ינון אזולאי: אם יש מישהו אחר שיודע להסביר את זה בצורה יותר מיטיבה מזו שאני הסברתי לגבי הכסף הקואליציוני הזה, בכבוד, תסבירו.

נעמה לזימי: אני רוצה לחדד.

נעמה לזימי: בסוף כמו שאמר ינון, כסף לחינוך הבלתי פורמלי.

ינון אזולאי: אתם מנסים לעשות לי עוקץ, לקחת אותי מכאן.

ינון אזולאי: אני סומך עליך, נירה.

ינון אזולאי: תדעו לכם שנירה עושה עבודה טובה גם פה וגם בוועדת הכלכלה.

ינון אזולאי: תודה רבה נירה.

ינון אזולאי: תודה רבה לך.

נעמה לזימי: תודה רבה נירה.

אופיר כץ: פרגנת לנעמה ולכן אתה חייב לפרגן גם לנירה?

ולדימיר בליאק: אני התחלתי הבוקר בפרגונים.

נעמה לזימי: מישהו כאן קורץ לאופוזיציה.

נעמה לזימי: אני מבינה מה קורה.

ינון אזולאי: ולדימיר התחיל עם הפרגון.

ינון אזולאי: הוא פרגן לאופיר כץ.

ינון אזולאי: אחי, כדאי שתיקח את זה מערוץ הכנסת כי כל מה שאני אגיד, זה לא יכול להגיע למצב הזה.

ינון אזולאי: הוא פרגן לרב גפני.

אופיר כץ: ולדימיר, תודה, כרגע הורדת לי 1,000 קולות בפריימריס.

נעמה לזימי: בכל מקרה, באמת שהחיינו לחינוך הלא פורמלי.

משה גפני: אדוני היושב ראש, אני רוצה לשאול כמה שאלות.

משה גפני: אנחנו רגילים בוועדה שהנושאים האלה של הנוהל, לפעמים אנחנו מתגמשים.

משה גפני: במה דברים אמורים?

משה גפני: כאשר הכול מתנהל שוויוני ובסדר, אז מתגמשים גם בתקנון.

משה גפני: כאן אני רואה דברים – קיבלתי במהלך השבוע האחרון – ואני רוצה לקבל עליהם תשובות.

משה גפני: משרד החינוך נותן 1,500 שקלים מענק לסייעות בגני הילדים.

משה גפני: אני רוצה לדעת למה הסייעות שנמצאות במוכר שאינו רשמי אינן מקבלות את המענק הזה.

משה גפני: המשכורת של הסייעות, כולם יודעים שאלה משכורות נמוכות, יש שביתה במערכת החינוך בכלל, כל הנושא הזה של עובדי ההוראה הוא כזה שהם במצב קשה ועכשיו יותר רע בתוך הרע בו נמצאים כולם.

משה גפני: אני רוצה לדעת האם הסייעות במוכר שאינו רשמי יקבלו את המענק הזה שהוא מענק חד פעמי.

משה גפני: דבר נוסף.

משה גפני: היה לנו סיכום עם אלכס קושניר, יושב ראש הוועדה, שיהיו שם 5 מיליון שקלים לרשתות, לפעולות של הרשתות.

משה גפני: כולם יודעים על כך.

משה גפני: זה היה כאן.

משה גפני: אני רוצה לדעת האם הנושא הזה עליו התחייב לנו יושב ראש הוועדה, יקרה.

משה גפני: כולם מקבלים הרבה יותר ואני רוצה לדעת האם לפחות החלק הזה הוא בביצוע.

משה גפני: הדבר השלישי.

משה גפני: מדובר על איגום משאבים שנותנים לבתי הספר.

משה גפני: יש מכתב של מנכ"לית משרד החינוך שזה יחול רק על החינוך הממלכתי ולא יחול על הרשתות על המוכר שאינו רשמי.

משה גפני: אם אתה אדוני היושב ראש פונה אלי ואתה אומר לי שצריך להיות גמיש בכל העניין, אני מבין את זה.

משה גפני: אני דיברתי בשפה הזאת הרבה שנים.

משה גפני: בסוף תיפתר הבעיה כי מנסור עבאס יבוא ויסדר את זה רק לערבים, אבל בינתיים גם הערבים לא מקבלים.

משה גפני: אני צריך להסתכל לילד כזה בעיניים ולומר לו שהוא לא יקבל, שהסייעת שלו בגן הילדים לא תקבל מענק, שהפעולות ברשת שלו לא יהיו ואיגום המשאבים לא יהיה.

משה גפני: אני רוצה לקבל תשובה על שלושת הדברים האלה.

משה גפני: זה משנה לי הרבה דברים.

משה גפני: זה גם משנה לי את הגמישות שלי ואני מבין את מה שאתה אומר.

משה גפני: אני רק רוצה שתעשה מאמץ ותבין גם את מה שאני אומר.

מוחמד חלאילה: לאור שאלתו של חבר הכנסת ינון אזולאי בתחילת הדיון, ביררנו את העניין של המענק החד פעמי לסייעות והוא אכן מגיע גם לסייעות במוכר שאינו רשמי.

ינון אזולאי: אתה מדבר על ה-1,500 שקלים?

מוחמד חלאילה: כן.

משה גפני: אם כן, התשובה היא חיובית?

מוחמד חלאילה: כן.

משה גפני: מה שאמרו שלא יקבלו, זה לא כך.

נעמה לזימי: כן ירבו תשובות כאלה כאן.

מוחמד חלאילה: לגבי ה-5 מיליון שקלים שסוכמו לגבי שנת 2021, כמו שמסרתי לך חבר הכנסת גפני, הממונה על התקציבים אומר שככל שיושב ראש הוועדה אומר שזה הסיכום והוא חל גם לגבי שנת 2022, אנחנו נעביר את התקציב בפנייה הקרובה.

ינון אזולאי: אתה מדבר איתי על תשובה מעכשיו?

מוחמד חלאילה: כן.

ינון אזולאי: תודה.

משה גפני: מה לגבי איגום המשאבים?

ינון אזולאי: לגבי איגום המשאבים, אנחנו מדברים על החלטת ממשלה.

ינון אזולאי: נאמר שיש חלק מהקורונה שאיגמו אותו לתוך זה.

משה גפני: הקורונה היה חד פעמי.

משה גפני: לא קשור לאיגום משאבים.

משה גפני: לגבי הגמישות, היא חלה רק על ה-...

משה גפני: זאת החלטת הממשלה.

משה גפני: ככל שהיא תשתנה, אנחנו נתנהג בהתאם.

משה גפני: יחד עם זאת, לגבי כל הנושאים שהמוכר קיבל, שלא קשור לקורונה, בכל שנה באופן קבוע – הוא ימשיך לקבל גם בשנים הבאות.

משה גפני: אם זה היה עבור למשל כל מיני הוצאות כאלה ואחרות שהם קיבלו באופן קבוע, ימשיכו לקבל אותם מ-... ואילך.

ינון אזולאי: ואם יש כאלה שלא מקבלים ויכולים להוכיח את זה?

ינון אזולאי: אתה אומר שיקבלו.

משה גפני: כל נושא קבוע שקיבלו לפני היישום, ימשיכו לקבל אותו.

ינון אזולאי: אחד הדברים שהכי פחות נוחים לי, אדוני היושב ראש, זה שמשה שגיא מגיע ואני צריך לשאול אותו.

ינון אזולאי: מצד אחד נוח לי שאתה מגיע ומצד שני אני לא יכול לריב איתך.

ינון אזולאי: אני חייב לומר כאן את האמת – כשפונים אליך, כשאני פניתי, תמיד קיבלתי מענה.

ינון אזולאי: גם המענה לא תמיד היה, אבל היה מענה שהיה אמיתי והיית ישר איתנו או איתי.

ינון אזולאי: גם הרב גפני אומר שזה נכון.

משה גפני: על פי רוב ההחלטות שלו היו חיוביות.

ינון אזולאי: באמת, עם הגינות.

ינון אזולאי: יש דברים שמפריעים לי ואולי הם לא קשורים אליך באופן ישיר ואני אתן לך דוגמה.

ינון אזולאי: מועבר כאן כסף של בית הספר לחופש הגדול.

ינון אזולאי: בית הספר לחופש הגדול אומר שנותנים איזשהו תקצוב, גם עבור הסייעות, לא ה-1,500 שקלים אלא שגננת, כדי שלא תצא לחופש עדיף שהיא תהיה כחלק מהצוות, והגננת תקבל סכום ועל כל אשכול גנים יש גם מנהלת.

ינון אזולאי: זה בממלכתי.

ינון אזולאי: יש מנהלת שמקבלת מעל 75 שקלים.

ינון אזולאי: קודם כל, גילוי נאות, אשתי מנהלת מעונות וגנים, היא מנהלת של אשכול גנים.

ינון אזולאי: אם היא לא הייתה, לא הייתי מודע לזה ואחר כך זה צף אצלי.

ינון אזולאי: אין לי בעיה גם אם תחליטו שבסוף זה כן ותוציאו את אשתי מתוך זה והיא לא תקבל.

ינון אזולאי: זה בסדר גמור.

ינון אזולאי: אני חייב לשים כאן

ינון אזולאי: את הדברים על השולחן ולהגיד את הגילוי הנאות הזה.

ינון אזולאי: אבל יש חוזר מנכ"ל שאני מחזיק אותו כאן והוא אומר שאשכול גנים במוכשר, לא יהיה כסף נוסף למנהלת אבל אשכול גנים ברגיל, בממלכתי, יקבלו את התוספת של המנהלת.

ינון אזולאי: כאן אתה צריך מנהלת על אותו מספר וכאן אתה לא צריך מנהלת?

ינון אזולאי: כאן תשלם וכאן לא תשלם?

ינון אזולאי: היה עוד דבר.

ינון אזולאי: סייעות מקבלות עבור 12 חודשים בתנאי שהן עובדות 11 חודשים.

ינון אזולאי: אמרו להן השנה שיש שאת הסיפור של הקייטנות, של בית הספר של הקיץ, תעבדו – תקבלו תוספת על זה.

ינון אזולאי: באים למוכשר ואומרים להם שהם לא יקבלו.

ינון אזולאי: אז אני לא מבין – הילדים שלנו שלומדים במוכשר, הם לא צריכים את הקייטנות?

ינון אזולאי: הגננות האלה, המנהלות האלה לא צריכות את הכסף הזה?

ינון אזולאי: למה האפליה גם בדבר הפעוט הזה?

ינון אזולאי: וזאת אפליה.

ינון אזולאי: אחד על אחד יש לי כאן את החוזר ואני שואל מה קרה.

ינון אזולאי: על זה אני לא מוכן לוותר, שהמנהלות לא יקבלו כמו שמקבלות בממלכתי באשכול גנים ולסייעות לא ייתנו את התוספת שמשלמים לכולן.

ינון אזולאי: אין שום סיבה לא לתת להן.

ינון אזולאי: אם יש לכם תשובה על זה, בבקשה.

ינון אזולאי: זה עוד לפני שהגעתי לפנייה עצמה.

משה גפני: אני מודה על התשובות לגבי הנושא של הסייעות.

משה גפני: אני גם מודה על התשובה לגבי ה-5 מיליון כי הרגשתי קצת מרומה.

משה גפני: זה היה כאן בוועדה.

ולדימיר בליאק: אין לי ספק שיושב ראש הוועדה יעמוד בזה.

משה גפני: הרגשתי הרגשה מאוד רמה עם העניין הזה ואני שמח על התשובה.

משה גפני: אני שמח על התשובה של הממונה על התקציבים.

משה גפני: אני רוצה להתייחס לנושא של הסיוע למנהלי בתי הספר.

משה גפני: אצל המנכ"ל הקודם הייתה תוכנית הגפן.

משה גפני: כך זה נקרא.

משה גפני: בזמן המנכ"ל הקודם התוכנית הותאמה גם לחינוך החרדי.

משה גפני: יש דברים בהם לחינוך החרדי יש עצמאות פדגוגית.

משה גפני: זה הותאם.

משה גפני: בתוכנית הזאת מה שנוגע לרשתות החרדיות, התקציב הוא אפס.

משה גפני: כך מופיע שם וכותבת מנכ"לית משרד החינוך – אני לא אאריך בפרטים שהיא מביאה במכתב אבל אני מתפלא על המכתב הזה – שבתי הספר של הרשת אינם עומדים בתנאים הקבועים בהחלטה ולא ניתן לכלול אותם בתוכנית.

משה גפני: זה נראה דבר כזה שעושים אותו בכוונה.

משה גפני: שמשרד החינוך כן כלל את תוכנית הגפן ברשתות והן הותאמו לנושא הזה.

משה גפני: כותב מנכ"ל החינוך העצמאי למנכ"לית משרד החינוך שהם פנו ושוב פנו – זה היה גם בתקופת הקורונה וזה היה באמצעות הזום – גם למנהלת המחוז וגם אגף החינוך.

משה גפני: כל השיחות האלה לא העלו דבר.

משה גפני: כותב מנכ"ל החינוך העצמאי שפונים אליהם מנהלי בתי הספר והרשויות המקומית לגבי תוכנית ההמשך ובידם אין כל מענה לקראת השינוי.

משה גפני: כותב מנכ"ל החינוך העצמאי: "להפתעתנו במערכת הגפן נרשמת הקצאה תקציבית בסעיף הגפן ואילו לבתי הספר של החינוך העצמאי – זה אותו דבר במעיין החינוך התורני – הסכום הוא אפס ללא תקצוב".

משה גפני: זה לא שאומרים שיש תקציב לעניין הזה ואתם צריכים לעמוד בתנאים שהתוכנית הזאת עומדת בהם.

משה גפני: התוכנית היא אפס ואני רוצה לדעת מה התוכנית ומה הולכים לעשות.

משה גפני: אנחנו נעמוד מול מנהלי הרשתות שישאלו אותנו ויאמרו לנו: אתם גמישים בבקשות שהגיעו לכאן מכל מיני משרדים, אבל מה אתם עונים לנו?

משה גפני: אנחנו עומדים מול מנהלי בתי הספר ומה התשובה?

משה גפני: החינוך העצמאי מקבל פחות רבע מיליון שקלים פחות.

ינון אזולאי: ומעיין החינוך התורני?

משה גפני: אני לא יודע כמה אבל גם אותו דבר.

ינון אזולאי: כן.

ינון אזולאי: אותו דבר.

ינון אזולאי: מקבל פחות.

משה גפני: השבתי על זה קודם אבל אני אשיב שוב.

משה גפני: לגבי תוכנית הגפן.

משה גפני: צריך להבדיל בין מערכת גפן למערכת הדיגיטלית שהעבירה את כל הכספים החד פעמיים של הקורונה.

משה גפני: רובם היו כספי הקורונה וצמצום פערים שהיו בתשפ"ב, לבין מערכת הגמישות שגם נקראת גפן בתשפ"ג ואילך.

משה גפני: אלה שתי אופרות נפרדות.

משה גפני: זה לא קשור אחד לשני.

משה גפני: גפן בתשפ"ב, היה לה פלטפורמה להעברת תקציב לבתי ספר ולרשויות עבור כל הפעילויות של תשפ"ב.

משה גפני: הרשתות והמוכר נכללו בצמצום הפערים שנבעו מהקורונה, בכלל זה ישראל בתקציב החד פעמי שהיה.

משה גפני: אחריות הממשלה לגבי הגמישות מדברת על תשפ"ג ואילך והיא חלה רק על הרשמי.

משה גפני: כל איגום המשאבים נעשה, נעשה מתוך התקציבים שגם קודם לכן היו מיועדים לרשמי.

משה גפני: זה לא שלקחנו משאבים מהמוכר והעברנו אותם לרשמי אלא ברשמי איגמנו את המשאבים וחילקנו את זה באופן אחר.

משה גפני: במקום להוציא מאות קולות קוראים למערכת כאשר חלק נענו לקולות הקוראים וחלק לא נענו, כרגע אנחנו עושים פעולה הפוכה.

משה גפני: אנחנו מקצים את הכסף לבתי הספר הרשמיים במקום בקולות הקוראים והם עצמם מחליטים איזה תוכניות הם מפעילים את בתי הספר לפי הצרכים שלהם.

משה גפני: זה מהלך הגמישות.

משה גפני: זה בגדול המערך של הגמישות.

משה גפני: דלית שטאובר לא כותבת את זה.

משה גפני: היא כותבת משהו אחר.

משה גפני: היא כותבת לפי רוח החלטת הממשלה.

משה גפני: הממשלה, בסדר.

משה גפני: אנחנו מדברים עכשיו על הביצוע בפועל.

משה גפני: מה הממשלה.

משה גפני: לכן היא מציינת לפי החלטת הממשלה.

משה גפני: הממשלה קיבלה החלטה לא נכונה ולא שוויונית.

משה גפני: אז אפשר להגיד את זה על הממשלה.

משה גפני: אתם מבקשים מאיתנו דברים.

משה גפני: ככל שהממשלה תקבל החלטה אחרת.

משה גפני: איזו החלטה אחרת?

משה גפני: אתה לוקח ילדים ומפלה אותם לרעה.

משה גפני: מה זה החלטת ממשלה?

משה גפני: יש חוק.

משה גפני: חוק יסודות התקציב קובע שצריך לתקצב את הילדים האלה בשווה כמו את כלל ילדי ישראל.

משה גפני: נכון ששר האוצר רצה לשנות את החוק הזה, אבל ברוך השם הקדוש ברוך הוא אמר לו שאם הוא רוצה להוציא את החינוך העצמאי מהתקציב – אז שילך הביתה.

משה גפני: זה מה שקרה.

משה גפני: הסעיף הזה כבר מוכן, שהילדים החרדים בכלל לא יקבלו תקצוב.

משה גפני: בגלל זה הולכים הביתה.

משה גפני: כל המשאבים - - -

משה גפני: אבל לא זה מה שדלית שטאובר כותבת.

משה גפני: כל המשאבים שהמוכר והרשתות קיבלו לפני הקורונה באופן קבוע, ימשיכו לקבל בתשפ"ג ואילך.

ינון אזולאי: לגבי בית הספר של הקיץ, יש תשובות?

משה גפני: תעביר אלי ואני אבדוק אחד לאחד.

ינון אזולאי: אני אשמח מאוד שתבדוק כי לילדים האלה לא תהיה מנהלת שמרכזת.

משה גפני: אמרו לי שיש כאן אי הבנה ואין אפליה בין המוכשר.

משה גפני: יוציאו הבהרה בנושא.

ינון אזולאי: אמרתי, ואני אומר גם כאן בצורה הכי ברורה שיש, שקראו לאשתי להשתלמות.

ינון אזולאי: אני רק אסביר לכם, שלא תחשבו שיושב כאן חבר כנסת משועמם ושואל שאלות הזויות.

ינון אזולאי: יכול להיות שלפעמים אני משועמם אבל לא היום.

משה גפני: אותו תקצוב.

ינון אזולאי: גם באשכול גנים וגם בסייעות?

ינון אזולאי: בסדר.

ינון אזולאי: אני מאוד מבקש – אני נותן לך את זה עכשיו – שתראה את האפליה מבחינת התקצוב.

ינון אזולאי: דבר נוסף.

ינון אזולאי: אני רואה כאן כספים מהחלטת ממשלה 951 וגם 864.

ינון אזולאי: 864 זה קצרין.

ינון אזולאי: אני מבקש לדעת כמה בסך הכול הייתה כל החלטת הממשלה בנושא קצרין.

ינון אזולאי: ראינו כאן כמה דברים שהועברו.

ינון אזולאי: האם כבר הועבר הכול?

ינון אזולאי: כמה כסף חסר כדי להעביר דרך המשרדים את מה שצריך והיכן זה עומד כרגע?

ינון אזולאי: סטטוס של כל החלטה עם כל הכסף ומה קורה עם זה.

יואב הכט: נשמח להכין דיווח של הסטטוס של החלטת הממשלה.

ינון אזולאי: חשוב לי מאוד לראות שזה באמת עובר ומגיע ליעד.

ינון אזולאי: קצרין הוא אחד המקומות שבאמת חשובים לנו.

ינון אזולאי: קצרין והגולן כמובן.

ינון אזולאי: הייתי מבקש לדעת היכן זה עומד.

ינון אזולאי: אם נקבל את הפרטים עד שנתפזר, נשמח לכך.

ינון אזולאי: אדוני, בגדול, אני חושב שסיימתי.

יוסף טייב: אדוני היושב ראש, יש לי בעיה אחת ודיברתי עליה עם ינון ועם אלכס הבוקר.

יוסף טייב: מספר פעמים העלינו כאן את הנושא של החינוך המיוחד במוכשר.

יוסף טייב: משה, אתה יודע בדיוק על מה אנחנו מדברים.

יוסף טייב: האפליה.

יוסף טייב: הייתה התקדמות גם מבחינת התוכנה וגם מבחינת העדכון של הגננות אבל לצערי החישוב של הגננות, כדי שיוכלו לעדכן במערכת, בעצם לקחתם, אם אני מסתכל כאן, עשיתי איזושהי עבודה בין החישוב החדש לחישוב הישן – יש המון נקודות שלא לקחתם בחשבון.

יוסף טייב: השלמת הכנסה.

יוסף טייב: בעצם לא לקחתם בחשבון כלום חוץ מהגמול ריכוז שהעליתם ל-14 אחוזים, מה שיש במוכר 16.76 אחוזים.

משה גפני: השלמת הכנסה היא בלתי ממוסה.

יוסף טייב: שום דבר לא נלקח בחשבון.

משה גפני: מי שמזין אותך - - -

יוסף טייב: משה, אני מכבד אותך מאוד.

משה גפני: תכבד את מי שהזין אותך.

יוסף טייב: הדברים האלה נבדקו ונבדקו גם מול תלושים של גננות.

יוסף טייב: אני מסביר לך.

יוסף טייב: ניסיתם לעשות חישוב חדש כדי לעשות איזשהו ממוצע.

יוסף טייב: עזוב את הדבר הזה של הממוצע שמבחינתי הוא שערורייה אבל נטפל בזה אחר כך.

יוסף טייב: לא יתכן שגננת שיש לה ותק, יש לה השכלה והיא עומדת בכל הקריטריונים תקבל פחות כי בבעלות שהיא עובדת יש גננות שהן במצב אחר.

יוסף טייב: את הסיפור הזה נשאיר בצד.

יוסף טייב: בתוך החישוב עצמו, תוספת מעונות, מילוי מקום, גמול ריכוז, גמול השתלמויות, משרת אם – כל הדברים האלה לא נלקחו בחשבון.

יוסף טייב: אני אעביר לך עכשיו אחד על אחד מה היה החישוב הקודם ומה החישוב החדש ואתה תראה את הפערים.

יוסף טייב: העלינו את הנושא הזה גם בכנסת ה-23.

יוסף טייב: אני ביקשתי דיון מהיר.

יוסף טייב: חבר הכנסת גפני מטפל בדבר הזה שנים ומבחינתי, ואני דיברתי עם גם יושב ראש הוועדה, עד שלא נגיע להבנות בנושא הזה, מבחינתי לא צריך להעביר לכם.

יוסף טייב: לא יתכן הדבר הזה של איפה ואיפה בין מגזר למגזר.

יוסף טייב: הדבר הזה חייב להיפסק.

יוסף טייב: משה, זה דבר שנמשך שנים.

יוסף טייב: אתה מהמקום שלך עשית המון, ואני מודה לך על מה שעשית, אבל זה לא מספיק.

יוסף טייב: יש כסף שנמצא ושוכב.

יוסף טייב: אני אשמח לשוחח איתך.

יוסף טייב: אם אתה חושב שיש טעויות במה שאני אומר – אני אעביר לך את המסמך.

יוסף טייב: אם אתה חושב שהדברים לא נכונים, אני מעביר לך את המסמך.

יוסף טייב: תקן אותי ותאמר לי היכן הדברים לא נכונים.

יוסף טייב: נעשתה כאן עבודה.

משה גפני: השבנו גם לפונים.

משה גפני: אני רוצה לומר שלא קיבלנו שאלה כזאת מבעלויות.

משה גפני: הבעלויות לא פנו בשאלה כזאת.

משה גפני: יש מי שפונה והוא לא מפסיק לפנות והוא עושה כאן פייק ניוז.

יוסף טייב: אני מוכן להעביר לך את זה.

ינון אזולאי: אני אומר לך מניסיון אישי שתדע לך שאצל יוסי הנושא הזה בדם.

משה גפני: הם לא היו מקבלים.

ינון אזולאי: ייאמר לזכותו של משה, בכל הוויכוחים שהיו כאן, שישב איתנו אחד על אחד והראה לנו שלא תמיד זאת בעיה שלו.

ינון אזולאי: אני מציע שאנחנו נצביע על הפנייה הזאת ולא נעכב אותה.

ינון אזולאי: כמה דקות לאחר הישיבה תעביר לו את הפרטים או שתשב איתו.

ינון אזולאי: הוא ייתן לך אחר כך תשובות מסודרות בנושא הזה.

ינון אזולאי: אם זה מקובל עליך, כך נעשה.

משה גפני: יש לי הערה נוספת.

משה גפני: מרכיבים בגני ילדים אלה אותם מרכיבים שעשינו גם בבתי הספר במוכשר עם הניואנסים של גננות.

משה גפני: בתי הספר במוכשר, אותם מרכיבים, הכול רץ והכול יפה.

משה גפני: דווקא בגננות זה כל פעם חוזר ועולה הסיפור הזה למרות שמדובר בסך הכול באוכלוסייה של 70 בעלויות עם 600 גנים כאשר מספר בתי הספר הוא הרבה יותר.

יוסף טייב: אבל אין קשר בין התיכונים לגנים, גם מבחינת החוק.

משה גפני: דיברתי על מוכר יסודי, חינוך מיוחד.

משה גפני: זה תהליך שהוא אותו תהליך.

משה גפני: לפני הגנים עשינו בחינוך המוכר בבתי הספר.

משה גפני: אותו תהליך.

משה גפני: צריך לשאול למה כאן יש בעיה.

אימאן ח'טיב יאסין: ברשותך משפט אחד בקשר לכל הסוגייה של המוכשר.

אימאן ח'טיב יאסין: אני חושבת שהגיע הזמן – כבר מזמן – לסגור את הסוגייה הזאת אחת ולתמיד.

אימאן ח'טיב יאסין: הרי אנחנו מדברים על ילדים ולא משנה היכן הם נמצאים.

אימאן ח'טיב יאסין: הילדים צריכים לקבל את החינוך ואת שעות הטיפוח והתמרוץ.

אימאן ח'טיב יאסין: כל מה שצריך, הם צריכים לקבל כמו שאר הילדים.

אימאן ח'טיב יאסין: למה צריך להפלות ילד בגלל שהוא נמצא במסגרת מסוימת או לא במסגרת הזאת?

אימאן ח'טיב יאסין: בסופו של יום הם ילדים שווים ויש חוק חינוך חובה, חינם ושווה לכולם.

אימאן ח'טיב יאסין: אני מאוד מתפלאת על כך שמדברים כאן

אימאן ח'טיב יאסין: החברים שיושבים שנים על גבי שנים והיו בשלטון עשרות שנים – ולא עשו כלום בדבר וכל פעם הדבר הזה עולה.

אימאן ח'טיב יאסין: הדבר צודק, צריך לקיים אותו ולסגור אותו אחת ולתמיד כי מדובר בילדים ולא בפוליטיקה ולא במשהו אחר.

ולדימיר בליאק: אני אומר משפט.

ולדימיר בליאק: אני ביקרתי במוסדות הללו ודיברתי עם אנשים ואני מקבל פניות.

ולדימיר בליאק: אני חושב שיש שם בעיה.

ולדימיר בליאק: אני מסכים שילדים הם ילדים ואנחנו נצטרך להמשיך בשיח ולפתור את הבעיה הזאת.

משה גפני: לגבי הנושא הזה.

משה גפני: אני הייתי בקואליציה הרבה שנים וכאשר היה עולה הנושא של המוכר שאינו רשמי, לא היה דבר כזה שיכול לבוא לכאן תקציב וילך רק לנושא של המגזר הערבי ולא הגיע לחרדי.

משה גפני: אני הייתי מבקש תקציב מאגף התקציבים וממשרד החינוך והוא היה הולך לכולם.

משה גפני: למוכר שאינו רשמי כולו.

משה גפני: אותו דבר היה בתמרוץ ופיקוח, בבינוי, בכל הדברים האחרים.

משה גפני: מעולם לא היה דבר כזה כמו שקרה כאן לאחרונה שהגיע כסף רק לנושא של המגזר הערבי ולא הגיע לחרדי.

משה גפני: אצלי לא היה דבר כזה.

משה גפני: הם היו מביאים בלי הערבים, הם היו עפים מהוועדה החוצה.

משה גפני: תמיד קיבלו כולם.

משה גפני: זה נכון, צריך לבדוק את כל העניין מחדש וצריך לראות איך עושים את זה באופן כזה שלא נצטרך כל פעם להביא את זה.

משה גפני: אצלי לא היה דבר הזה של אפליה של הציבור הערבי.

משה גפני: לא היה.

אימאן ח'טיב יאסין: כבוד הרב, הנקודה העיקרית היא שצריך לסגור את זה פעם אחת ולתמיד ולא כל פעם צריך להיכנס לסוגיה.

משה גפני: את צודקת.

משה גפני: זה לא פשוט.

אימאן ח'טיב יאסין: זה לא פשוט.

משה גפני: בפועל לא הייתה אפליה.

ינון אזולאי: ואסור שתהיה אפליה.

אימאן ח'טיב יאסין: תמיד הייתה אפליה בין המוכשר.

אימאן ח'טיב יאסין: על זה אני מדברת.

אימאן ח'טיב יאסין: אני רוצה לטפל בשורש הבעיה.

ינון אזולאי: הוא אומר שבתוך המוכשר לא עשו לנו אפליה.

ולדימיר בליאק: דיברנו על כך.

ולדימיר בליאק: אין ויכוח.

ולדימיר בליאק: בואו נתקדם.

משה גפני: אני מסכים לכך שצריך לעשות טיפול מהשורש ולשנות את זה אבל כל עוד זה המצב החוקי – אסור שתהיה אפליה.

אימאן ח'טיב יאסין: כנראה שלך היו יותר יכולות מאשר לנו.

אימאן ח'טיב יאסין: כבוד הרב, למה להתכחש לדברים?

ינון אזולאי: בטח.

ינון אזולאי: היו לו יכולות.

משה גפני: עוד נדבר על זה.

משה גפני: נדבר גם על זה.

ינון אזולאי: אתה מדבר גם איתה?

ינון אזולאי: חשבתי רק עם יאיר לפיד.

משה גפני: אני מדבר איתה, בטח.

משה גפני: כשאני מדבר איתה לא מצלמים.

משה גפני: מצלמים רק כשאני מדבר עם יאיר לפיד.

משה גפני: היא יותר חשובה מיאיר לפיד.

משה גפני: אדוני היושב, אני רוצה לשבח את משה שגיא.

משה גפני: הוא עזר מאוד בנושא של הגננות ובנושא של החינוך המיוחד בגני הילדים עם אופק חדש.

משה גפני: אני משבח אותו על כך.

משה גפני: אני חושב שהוא עשה עבודה יוצאת מן הכלל בנושא.

ינון אזולאי: הוא לא מסיים קדנציה.

ינון אזולאי: אנחנו מסיימים.

משה גפני: אני חוזר ואומר לגבי הנושא הזה של תוכנית המענקים לסייעות.

משה גפני: אני שמח שהתשובה היא חיובית ולא תהיה אפליה בעניין הזה והסייעות יקבלו את המענק.

משה גפני: אני מקבל את זה, אפילו שיושב ראש הוועדה לא כאן, וזה תלוי ביושב ראש הוועדה.

משה גפני: יושב ראש הוועדה סיכם איתנו.

ולדימיר בליאק: אין ספק שהוא יעמוד בסיכום.

ינון אזולאי: הוא אמר שהיו סיכומים ונעמוד בהם.

ינון אזולאי: ייאמר לזכותו של אלכס.

ינון אזולאי: הוא עדכן אותי שהוא אמר ליוגב שהיה סיכום כזה.

ינון אזולאי: מבחינת אמינות, אנחנו עובדים עם אלכס.

משה גפני: אני לא מקבל את התשובה השלישית לגבי הנושא הזה של איגום המשאבים אבל אני לא רוצה לעכב.

משה גפני: אדוני היושב ראש, אני רוצה שתהיה התחייבות שיתקיים דיון על העניין הזה.

משה גפני: כותבת מנכ"לית משרד החינוך למנהל החינוך העצמאי, ואני מניח שהיא כתבה את זה גם למנהל מעיין החינוך התורני, שיש תנאים שצריך לעמוד בהם.

משה גפני: אני מבקש שיתקיים דיון בעניין הזה, האם זה אכן נכון שכן עומדים בתנאים או לא עומדים בתנאים.

ולדימיר בליאק: אני חושב שמחובתנו לקיים את הדיון הזה.

משה גפני: אני מבקש שתהיה הסכמה של משרד החינוך ושל משרד האוצר שיתקיים דיון על העניין של איגום המשאבים.

משה גפני: אם תהיה תשובה חיובית, אני מרגיש יותר נוח עם העניין הזה ואני אוכל לעמוד מול הילדים ולהגיד זה מתקדם, ואז אני מוכן להתגמש ולגבי משרד המדע, ההעברה עליה דיברת איתי, על דעת חברי ינון, שהתחייבת גם בלי שאני הסכמתי, אנחנו מסכימים להביא את זה מוקדם יותר גם לאור הבקשה שלך, לאור הבקשה של שר המדע, התרבות והספורט לאור זה שאכן נקבל תשובה חיובית.

ולדימיר בליאק: שר התרבות והספורט.

ולדימיר בליאק: שרת המדע היא אורית פרקש.

ינון אזולאי: יש בפנים גם פנייה של המדע?

יואב הכט: היום לא.

ולדימיר בליאק: למה כתוב כאן מדע.

יואב הכט: זה סעיף אחד.

יואב הכט: אותו סעיף.

ינון אזולאי: אגב, רק שתדע שכל מה שאני מסכים לו, זה עם כוכבית ובאישור של הרב גפני.

משה גפני: אני רוצה לדעת האם אכן מסכימים שיתקיים דיון על איגום המשאבים.

ולדימיר בליאק: אנחנו מסכימים.

משה גפני: לא, אנחנו זה לא מספיק.

משה גפני: אני רוצה תשובה של משרד החינוך ומשרד האוצר, האם אפשר לקיים על זה דיון.

משה גפני: בוודאי.

משה גפני: אני רוצה לברר האם זה אכן המצב כפי שהמנכ"לית כותבת.

ולדימיר בליאק: אני לא רואה שום בעיה לקיים דיון.

ולדימיר בליאק: זו החלטה שלנו לקיים דיון.

ולדימיר בליאק: זאת לא החלטה שלהם.

משה גפני: לא לקיים דיון כאן אלא לקיים דיון במשרד מול הרשתות.

משה גפני: הדיון במשרד לא יעזור מפני שצריך שינוי החלטת ממשלה.

משה גפני: בסדר, אז תגיד את זה למנהלי הרשתות.

ולדימיר בליאק: אנחנו הריבון כאן.

ולדימיר בליאק: אנחנו נקיים דיון ונחליט.

ולדימיר בליאק: אני מבין מה אתה אומר.

משה גפני: הריבון נמצא בין השמשות.

משה גפני: הולכים לפזר את הכנסת, לא יודעים איך היא תתכנס וכולי.

משה גפני: הם נמצאים וצריך שהם יקיימו את הדיון הזה.

ולדימיר בליאק: אנחנו נדאג לקיים את הדיון גם אצלם.

משה גפני: לאור בקשתך ולאור התשובות שקיבלנו ממשרד החינוך וממשרד האוצר, אנחנו מסכימים לקיים את הדיון על משרד המדע.

משה גפני: אני לא מבטיח שנצביע בעד כי נרצה לראות מה הם ההסכמים הקואליציוניים האלה.

ולדימיר בליאק: לגיטימי לחלוטין.

משה גפני: שלא יכניסו לנו שם כל מיני עיזים.

ולדימיר בליאק: אני מעלה להצבעה את פנייה מספר 116 ו-117, משרד החינוך.

ולדימיר בליאק: מי בעד? מי נגד?

ולדימיר בליאק: מי נמנע?

ולדימיר בליאק: הפנייה אושרה

משה גפני: אני נמנע.

ולדימיר בליאק: הפנייה אושרה.

ינון אזולאי: אדוני היושב ראש, אתה יכול לבטל את הדיון של הרוויזיות.

ינון אזולאי: אנחנו מספיק הוגנים וישרים.

ולדימיר בליאק: תודה רבה.

ולדימיר בליאק: הרוויזיה בוטלה?

ינון אזולאי: לא הגשנו.

ולדימיר בליאק: לא.

ולדימיר בליאק: יש רוויזיה על משרד השיכון.

משה גפני: אני מבטל אותה.

ולדימיר בליאק: הרוויזיה בוטלה.

טמיר כהן: הרוויזיה נמשכה.

משה גפני: אני רוצה תשובה ממשרד השיכון על גבעת עמל.

ולדימיר בליאק: פנייה מספר 118 עד 121, משרד התרבות והספורט.

יואב הכט: אגף התקציבים.

משה גפני: אם אפשר באריכות לגבי המשרד הזה כי אנחנו עושים אותו לפנים משורת הדין.

משה גפני: אם אפשר לקבל פירוט לגבי ההסכמים הקואליציוניים.

יואב הכט: נציג את הפירוט המלא ונענה על כל שאלה.

יואב הכט: הפנייה נועדה לתקצוב סך של 202 מיליון שקלים בהוצאה וכן 233 מיליון שקלים בהרשאה להתחייב לפי החלוקה הבאה: בתוכנית 19-41-03, מרכז ההסברה – 1 מיליון שקלים בהוצאה עבור טקסים לאומיים לאור התייקרויות.

יואב הכט: בתוכנית 19-42-01, רשות העתיקות – 10 מיליון שקלים בהוצאה עבור חפירות ארכיאולוגיות בעיר דוד מכספים קואליציוניים של ימינה.

יואב הכט: וכן 34 מיליון שקלים בהרשאה עבור בית הרשות ומערכותיה מהכספים הקואליציוניים של יש עתיד.

יואב הכט: בנוסף, 45.5 מיליון שקלים בהוצאה לביצוע פרויקטים על ידי רשות העתיקות.

יואב הכט: בתוכנית 19-43-02, מינהל התרבות – 23 מיליון שקלים בהוצאה עבור הקצאת כספים קואליציוניים לפי המפלגות הבאות: 13.5 מיליון שקלים מימינה.

יואב הכט: 3 מיליון שקלים מיש עתיד.

יואב הכט: 3.5 מיליון שקלים מכחול לבן.

יואב הכט: 2 מיליון שקלים מהעבודה.

יואב הכט: מיליון ורבע מתקווה חדשה.

יואב הכט: בנוסף, 45 מיליון שקלים בהוצאה וכן 20 מיליון שקלים בהרשאה להתחייב עבור מימוש החלטת הממשלה 550 ו-717-716 תוכניות החומש למיעוטים ועוד 79 מיליון שקלים בהוצאה ו-81 מיליון שקלים בהרשאה להתחייב עבור בינוי ושיפוץ מוסדות תרבות ופרויקטים נוספים של מינהל התרבות.

יואב הכט: בתוכנית 19-43-03, מינהל הספורט – 10 מיליון שקלים עבור מימוש החלטת ממשלה 550 והחלטת ממשלה 717-716 שהן תוכניות החומש של המיעוטים וכן 6,5 מיליון שקלים בכספים קואליציוניים, מהם 2,5 מיליון שקלים של יש עתיד עבור חיזוק מעמד המאמנים ועוד 4 מיליון שקלים לחיזוק ספורט הנכים.

משה גפני: למה כל זה מביאים בהסכמים קואליציוניים?

משה גפני: צריך את זה או לא צריך את זה?

משה גפני: למה אלה הסכמים קואליציוניים?

יואב הכט: הקצאת כספים קואליציוניים היא תלויה בממשלה ובחברי הכנסת, למה שהם מייעדים את התקציב.

אימאן ח'טיב יאסין: כבוד הרב, אם אתה רוצה תשובה ממני לשאלה למה צריך בהסכמים קואליציוניים – כי המדינה במשך שנים לא הקצתה בתקציב השוטף את מה שצריך.

אימאן ח'טיב יאסין: זאת התשובה האמיתית.

אימאן ח'טיב יאסין: לא נשלה את עצמנו.

ולדימיר בליאק: זאת פעם ראשונה שיש כספים קואליציוניים.

משה גפני: אמרת כסף קואליציוני עבור אימון מאמנים.

משה גפני: כסף קואליציוני של יש עתיד.

משה גפני: צריך לאמן את המאמנים או לא צריך לאמן אותם?

יואב הכט: אני אשמח להרחיב לגבי כל הדברים.

משה גפני: לא לגבי כל הדברים.

משה גפני: שאלתי על זה.

משה גפני: על המאמנים.

ולדימיר בליאק: אתה סיימת להציג?

יואב הכט: לא.

ולדימיר בליאק: נאפשר ליואב לסיים ואז נעבור לשאלות.

יואב הכט: בנוסך, 19 מיליון שקלים בהוצאה ועוד 9 מיליון שקלים בהרשאה להתחייב עבור חיזוק ספורט הנשים ועבור הרחבת אירועים בין-לאומיים בספורט.

יואב הכט: בתוכנית 19-43-04, שיפוץ המיתקנים – 48 מיליון שקלים בהרשאה להתחייב עבור מימוש החלטת חומש לחברת המיעוטים.

יואב הכט: לשאלת חבר הכנסת גפני לגבי המאמנים.

משה גפני: אני רוצה להסביר למה אני שואל על זה.

משה גפני: אני לא כל כך מתמצא במאמנים.

משה גפני: אמנם פעם הייתי.

ינון אזולאי: אני רק אתן רמז.

ינון אזולאי: הוא עשה ספורט ואני לא אומר לכם במה.

משה גפני: אני אגיד לך אדוני היושב ראש, אני מבין למה בחינוך יש כסף קואליציוני.

משה גפני: הם רוצים להחזיק אותנו, מי שאכפת לו מהחינוך, שנצביע בעד התקציב כי אחרת לא ייתנו לנו כסף קואליציוני.

משה גפני: הבנתי.

משה גפני: אנחנו נצטרך אחת ולתמיד – ואני מסכים איתך – לשבור את העניין הזה.

משה גפני: מספיק.

משה גפני: זה מובן.

משה גפני: הנושא שעלה עכשיו במשרד המדע והספורט, הנושא של המאמנים, צריך את זה או לא צריך את זה?

משה גפני: אם צריך את זה, זה צריך להיות בתקציב.

משה גפני: אם לא צריך את זה, אי אפשר גם על פי הנחיות היועץ המשפטי לממשלה להוסיף את זה בהסכם קואליציוני.

נירה שפק: הוא עובד על זה כדי שזה יהיה עכשיו בתקציב.

ולדימיר בליאק: אני רוצה לענות.

ולדימיר בליאק: אני חושב שבכנסת הזאת - לא לראשונה אבל כמעט לראשונה - שמנו את נושא הספורט על השולחן ואנחנו – בעיקר חבר הכנסת סימון דוידסון אבל לא רק הוא – משקיעים בזה הרבה מאוד זמן ומשאבים.

ולדימיר בליאק: בעיניי הספורט הוא חלק אינטגרלי מהחינוך ומהתרבות ובהקשר הזה שיפור מעמד המאמן הוא נושא מאוד מאוד חשוב וקריטי.

ולדימיר בליאק: בתקציב הקודם לא היה לנו את הזמן הדרוש להכניס את זה לבסיס התקציב ואנחנו נדאג לעשות את זה בתקציב הבא.

משה גפני: את התקציב הבא, אני מניח שלא אתם תגישו.

ולדימיר בליאק: יש לי הנחה שונה משלך.

נירה שפק: אם אפשר להוסיף.

נירה שפק: באמת חבר הכנסת סימון דוידסון, אחד הדברים שהוא טוען זה שלא ניתן להשאיר את זה לכספים קואליציוניים.

נירה שפק: הוא טוען שזה לא רק ספורט אלא זה עניין של חינוך.

נירה שפק: זה עניין של בריאות.

ינון אזולאי: חינוך גופני.

נירה שפק: הוא שם את זה כדגל.

נירה שפק: בישיבה האחרונה של השדולה הוא פנה אלי כחברת ועדת הכספים ואמר שהוא מבקש מחברי ועדת הכספים שידאגו לשים את זה על סדר היום ולתמוך בזה, לעזור לו ולתמוך בזה כדי שזה יהיה חלק מהתקציב.

נירה שפק: אני אשמח לדווח לו שלאחר שיחה בוועדה עם גפני ועם ינון, הם איתנו בנושא.

ינון אזולאי: ברור.

ולדימיר בליאק: לאור עברו של הרב גפני בתחום האימון.

ינון אזולאי: ולאור החשיבות של החינוך הגופני.

משה גפני: בעזרת השם, אם יהיה לי כוח.

משה גפני: אם לא יהיה לי כוח, לא יהיה לי כוח, אבל אם יהיה לי כוח אני רוצה את העניין הזה לסיים.

משה גפני: הדברים המרכזיים שנמצאים במשרדים השונים, צריך להילחם עם אגף התקציבים באוצר.

משה גפני: המטרה שלו היא שזה לא יהיה בתקציב.

נירה שפק: אני מזכירה לך שיש עתיד כל הזמן רצו שזה לא יהיה בהסכמים קואליציוניים.

משה גפני: מה זה רצו?

משה גפני: אתם שלטתם בממשלה הזאת.

משה גפני: לא עשיתם כלום.

משה גפני: העליתם את יוקר המחיה.

נירה שפק: אני מקווה שיש כאן תקשורת שמקשיבה.

נירה שפק: אני אתרגם את גפני.

נירה שפק: הייתה ממשלה והיא הייתה משילה.

נירה שפק: תודה גפני.

משה גפני: מה היא הייתה?

משה גפני: יש עתיד שלטה בממשלה הזאת.

משה גפני: מחיר הדירות עלה.

משה גפני: לא הספורט.

משה גפני: יוקר המחיה.

משה גפני: בספורט קיבלתם נדבות, הסכם קואליציוני.

משה גפני: אני לא אמרתי שאני בעד הספורט או נגד הספורט.

משה גפני: אני רק שאלתי טכנית למה אגף התקציבים לא אפשר שזה יהיה בבסיס התקציב.

ינון אזולאי: אני אומר שלא יהיו הבנות - נירה, שלא תעבירו מסרים לא נכונים - שאני בעד דוידסון.

ינון אזולאי: קחו את זה בחשבון.

ינון אזולאי: הוא עושה דברים טובים.

ולדימיר בליאק: הוא עושה עבודה מצוינת.

נירה שפק: הוא אחד הספורטאים הפעילים בנבחרת הכנסת בכדורגל.

ינון אזולאי: אני שואל טכנית.

ינון אזולאי: למה בלבלתם אותנו בפנייה הזאת?

ינון אזולאי: תסתכלו.

ינון אזולאי: בכל הפניות קודם מגיע תיאור התוכנית ואחר כך מטרות השינוי.

ינון אזולאי: כאן רשמתם קודם כל מטרות השינוי ואחר כך תיאור התוכנית.

ינון אזולאי: סתם.

ינון אזולאי: זה בלבול.

יואב הכט: זה בלבול?

יואב הכט: אולי זה יותר ברור?

ינון אזולאי: לא.

ינון אזולאי: זה לא יותר ברור.

ינון אזולאי: אחרי שאתה מתרגל לקבל, אתה מקבל משהו אחר.

אימאן ח'טיב יאסין: בערבית אומרים "באלאק פאדי", כאילו אין לך משהו אחר על הראש ואתה רק מחפש את זה.

ינון אזולאי: אני יכול לדבר חצי שעה על מה שאמרת עכשיו.

ולדימיר בליאק: לא.

ולדימיר בליאק: אין לך חצי שעה.

ינון אזולאי: אני יורד לפרטים הקטנים.

ינון אזולאי: אתמול עברתי על הפנייה וראיתי את השינוי.

ינון אזולאי: זה בלבל אותי.

ינון אזולאי: לגבי התוכנית שבסופה רשום 04, מתקני ספורט.

ינון אזולאי: באילו ערים זה?

ינון אזולאי: על פי אילו קריטריונים?

גיא אטיאס: סמנכ"ל תקצוב, תכנון ואסטרטגיה, משרד התרבות והספורט.

גיא אטיאס: חשוב להבהיר שאנחנו לא יודעים מי אלה שיזכו.

גיא אטיאס: אנחנו מוציאים קול קורא.

גיא אטיאס: אני רק יכול להגיד שיש תעדוף לסוציו אקונומי נמוך.

גיא אטיאס: אנחנו קודם כל נותנים מענה לסוציו אקונומי נמוך ומתחילים לטפס למעלה, כך שקודם כל מי שנמצא בסוציו אקונומי נמוך מקבל את המתקנים.

נירה שפק: והגיש.

גיא אטיאס: כמובן.

גיא אטיאס: הגיש ועומד בקריטריונים ויש לו תקציב כי יש מצ'ינג.

גיא אטיאס: גם בסוגיית המצ'ינג, לא רק שהוא מקבל תעדוף, המצ'ינג יותר נמוך בסוציו אקונומי הנמוך מול הסוציו אקונומי הגבוה.

ינון אזולאי: כמה זה המצ'ינג בסוציו אקונומי הנמוך?

גיא אטיאס: זה תלוי באיזה רובד של מתקן.

ינון אזולאי: אנחנו עדיין מכירים ערים שהן בסוציו נמוך ואין להן את המצ'ינג הזה ואז הן לא עומדות בכך.

ינון אזולאי: אפיל רווחה הן לא מקבלות.

גיא אטיאס: בסוגיה הזאת אנחנו בוחנים את עצמנו כל הזמן ובסוף הדרך לבחון אתה הקצאה, אתה רואה את המימוש.

גיא אטיאס: אפשר לומר שבשנים האחרונות המימוש הלך וגדל כך שבסוף הרשויות יודעות להביא את הכסף.

גיא אטיאס: אני יכול להגיד שרשויות כמו דימונה, אופקים, נתיבות, המימושים שם מאוד מאוד גבוהים.

גיא אטיאס: גם במגזר הערבי אנחנו רואים מימושים יחסית מאוד גבוהים.

גיא אטיאס: יתרה מזאת, יש רשויות בסוציו אקונומי נמוך בלבד שהמיתקן הראשון הוא באפס מצ'ינג.

ינון אזולאי: יש לך בשלוף איפה אתה עומד במגזר החרדי?

גיא אטיאס: לא.

גיא אטיאס: בשלוף לא אבל אני מוכן להעביר את הפרטים.

ינון אזולאי: אני מבקש לקבל רשימה במגזר הערבי והחרדי.

ינון אזולאי: בכלל, הכול.

גיא אטיאס: תקבל.

ולדימיר בליאק: נשמח לקבל את זה לוועדה.

גיא אטיאס: תקבלו.

ולדימיר בליאק: אני מעלה להצבעה פנייה מספר 118 עד 121, משרד התרבות והספורט.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הפנייה אושרה

ינון אזולאי: אני נמנעתי.

משה גפני: גם אני נמנע.

ולדימיר בליאק: הפנייה אושרה.

ולדימיר בליאק: פנייה מספר 115, משרד החינוך.

מוחמד חלאילה: הפנייה נועדה לתקצוב סך של מיליארד ו-413,5 מיליוני שקלים בהרשאה להתחייב עבור בינוי כיתות לימוד במערכת החינוך, יישום החלטת הממשלה מספר 951 מיום ה-9 בינואר 2021, העברת מעונות היום לפעוטות למשרד החינוך, יישום החלטת הממשלה מספר 864 מיום ה-26 בדצמבר 2021 שעניינה תוכנית עידוד צמיחה דמוגרפית בת קיימא ביישובי המועצה האזורית גולן וקצרין לשנים 2025-2022, עבור חידוש מבנים ומוסדות שתחת פיקוח המינהל לחינוך התיישבותי ועבור יישום הסכמים פוליטיים בעלי משמעות תקציבית.

משה גפני: אדוני היושב ראש, יש עוד פניות?

ולדימיר בליאק: לא.

ולדימיר בליאק: זו האחרונה.

משה גפני: אני יורד לוועדת הפנים.

ולדימיר בליאק: אני מודה לך מאוד על כל מה שעשית היום.

מוחמד חלאילה: באשר להסכמים הפוליטיים בעלי משמעות תקציבית, הפנייה נועדה לתקצב סך של 2,5 מיליוני שקלים עבור בינוי כיתות לימוד בחינוך ההתיישבותי וסך של 3מיליוני שקלים עבור חידוש מבנים במערכת החינוך בהתאם להחלטת הממשלה מספר 289 מיום ה-1 באוגוסט 2021, החלטת ממשלה מספר 551 מיום 24 באוקטובר 2021 והחלטת ממשלה מיום 19 בדצמבר 2021 שעניינן יישום הסכמים קואליציוניים בשנים 2021 ואילך, מכיוון שבעת קבלת החלטות הממשלה האמורות טרם הושלמו הבדיקות המקצועיות והמשפטיות הנחוצות לצורך הקצאת התקציב על פי הנחיית היועץ המשפטי לממשלה.

מוחמד חלאילה: התקציב טרם הוקצה לתוכניות הייעודיות עד להשלמתן.

מוחמד חלאילה: כעת, משהושלמו הבדיקות המקצועיות והמשפטיות הנחוצות, מוצע להעביר את הסכומים האמורים בהתאם להחלטת הממשלה.

ולדימיר בליאק: שאלות.

ינון אזולאי: כבר שאלתי את השאלות.

ינון אזולאי: לגבי קצרין, כמה יש רק בקצרין?

מוחמד חלאילה: 24 מיליוני שקלים.

ינון אזולאי: בסדר.

ינון אזולאי: שיעבירו לי מה שביקשתי.

ולדימיר בליאק: אני מעלה להצבעה את פנייה מספר 115, משרד החינוך.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הפנייה אושרה

ולדימיר בליאק: הפנייה אושרה.

ולדימיר בליאק: תודה רבה.

ולדימיר בליאק: הישיבה נעולה.